Laivių II senosios kapinės

Laivių II senosios kapinės – kapinės Lietuvoje, šiaurės rytinėje Kretingos rajono savivaldybės teritorijos dalyje, Laiviuose (Imbarės seniūnija), 500 m į šiaurės rytus nuo kelių Salantai – Plateliai ir Notėnai – Laiviai kryžkelės, Bubino upelio kairiajame krante. Saugotinas kultūros paveldo objektas.

Vieta
Įrengtos pakrantės aukštumoje stūksančioje kalvelėje. Ji ovalo plano, pailga šiaurės rytų – pietvakarių kryptimi, apie 19 m ilgio ir 18 m pločio, 2-2,5 m aukščio, apaugusi pavieniais medžiais.Kretingos rajono gamtos ir kultūros paminklų ir saugotinų objektų katalogas. - Vilnius: Respublikinis žemėtvarkos projektavimo institutas, 1976 Iš pietų, rytų ir šiaurės rytų kalvelę juosia Bubino slėnio daubos, o palei vakarinį pakraštį praeina kaimo keliukas. Laidojimo žymių nesimato, mažosios memorialinės architektūros statinių nėra. Kalvos viršūnėje yra užslinkusi apie 1,5 m skersmens duobė.

Teritorijos plotas – 0,09 ha, perimetras – 114 m.Kretingos rajono kapinių apskaitos duomenys (1982 m. lauko darbai). - Kretingos muziejaus mokslinis archyvas. - F. 4, b. 164. - L. 49, 65

0,64 km į šiaurės vakarus yra kitos Laivių senosios kapinės, vad. Maro kapeliais, Švedkapiais.

Istorija
Vadinamos Kapeliais, Pilkapiu, o vietovė – Prakeiktaviete. Pasakojama, kad čia palaidoti senovės kareiviai, o praeivius šalia kapinių baidydavę milžiniškos katės. Kasant kalvelėje duobę buvę rasta storų puodų šukių. Tarpukariu kalvelėje dar stovėjo 3 dideli ąžuoliniai kryžiai, kurie po karo nuvirto ir sunyko. 

Tyrimai
1963 m. ir 1982 m. žvalgė Ignas Jablonskis,Ignas Jablonskis. Žvalgomosios archeologinės ekspedicijos Kretingos, Skuodo, Plungės rajonuose ir Būtingėje kai kurių kultūros paminklų aprašymai, situaciniai planai ir brėžiniai. - Kretinga, 1982. - Kretingos muziejaus mokslinis archyvas. - F. 1, b. 36. - L. 30-31 1992 m. – Lietuvos kultūros paveldo mokslinis centras (tyrimų vadovas Vilnius Morkūnas),Vilnius Morkūnas. 1992 m. Kretingos rajono žvalgomosios archeologinės ekspedicijos ataskaita. - Vilnius, 1995. - Kultūros paveldo centro paveldosaugos biblioteka. - F. 28, ap. 1, b. 14. - L. 31-32 1999 ir 2010 m. – Julius Kanarskas.Julius Kanarskas. Kultūros paminklų, kultūros vertybių ir saugotinų objektų žvalgymo 1999 metais ataskaita. - Kretingos muziejaus mokslinis archyvas. - F. 4, b. 456. - L. 32-33, Nr. 70Julius Kanarskas. Salantų regioninio parko kultūros paveldo objektų stebėsenos 2010 m. ataskaita. - Salantų regioninio parko direkcijos paveldosaugos rankraštynas. - L. 90, Nr. 100

Ataskaitose ir kartografinėje medžiagoje kapinės žymimos dar kaip Laivių III pilkapis.


Šaltiniai

 Julius Kanarskas. Iš Laivių praeities. - Švyturys. - 1992 m. vasario 1 d.
 Julius Kanarskas. Laivių kaimo kapinės (Imbarės apyl., Kretingos raj.). - Kretinga, 1992. - Kretingos muziejaus mokslinis archyvas. - F. 4, b. 210. - L. 13-14

Kategorija:Kretingos rajono paveldas
Kategorija:Kretingos rajono kapinės
Kategorija:Salantų regioninio parko paveldas